CELEX: 62015TN0074
Language: hu
Date: 2015-02-17 00:00:00
Title: T-74/15. sz. ügy: 2015. február 17-én benyújtott kereset – European Dynamics Luxembourg és Evropaïki Dynamiki kontra Bizottság

26.5.2015   
            
            
               HU
            
            
               Az Európai Unió Hivatalos Lapja
            
            
               C 171/25
            
         2015. február 17-én benyújtott kereset – European Dynamics Luxembourg és Evropaïki Dynamiki kontra Bizottság
   (T-74/15. sz. ügy)
   (2015/C 171/30)
   Az eljárás nyelve: angol
   
      Felek
   
   
      Felperes: European Dynamics Luxembourg SA (Luxembourg, Luxemburg), Evropaïki Dynamiki – Proigmena Systimata Tilepikoinonion Pliroforikis kai Tilematikis AE (Athén, Görögország) (képviselők: I. Ampazis és M. Sfyri ügyvédek)
   
      Alperes: Európai Bizottság
   
      Kérelmek
   
   A felperesek azt kérik, hogy a Törvényszék:
   
               —
            
            
               semmisítse meg a Bizottságnak (ESTAT/G0/MHF/Gl/MH/nf D [2014] 2014. december 8.) a felperesekkel a 2014. december 9-i DESIS III-000455-6000494078-REQ-O1-CINF-03 kiegészítő fogyasztói tájékoztató mellékleteként közölt határozatát, amely elutasította az ESP DESIS III keretszerződés 4. tétele összefüggésében a DESIS III-000455-6000494078-REQ-01. sz. szolgáltatásnyújtás kérésére tett ajánlatukat;
            
         
               —
            
            
               semmisítse meg a Bizottságnak a felperesekkel a 2014. december 12-i DESIS 111-000485-6000494078- REQ-01-CINF-02 kiegészítő fogyasztói tájékoztató mellékleteként közölt határozatát, amely elutasította az ESP DESIS III keretszerződés 4. tétele összefüggésében a DESIS III-000485-6000494078-REQ-01. sz. szolgáltatásnyújtás kérésére tett ajánlatukat;
            
         
               —
            
            
               a Bizottságot kötelezze a felperesek részére a DESIS ill-000485-6000494078-REQ-OI-CINF-02 ügyben az elvesztett lehetőségből eredő károk, 12  000,00 euró kamatokkal növelt összegben történő megtérítésére;
            
         
               —
            
            
               a Bizottságot kötelezze az e kereset vonatkozásában felmerülő jogi díjak és egyéb költségek felperesek részére történő megfizetésére, a jelen kereset elutasítása esetén is.
            
         
      Jogalapok és fontosabb érvek
   
   Keresetük alátámasztása érdekében a felperesek két jogalapra hivatkoznak.
   Először is a felperesek állítják, hogy a Bizottság megsértette az indokolási kötelezettségét a DESIS III-000455-6000494078-REQ-01 és DESIS III-000485-6000494078-REQ-01 keretében benyújtott ajánlataik értékelése összefüggésében.
   Másodszor a felperesek állítják, hogy Bizottság számos nyilvánvaló értékelési hibát követett el DESIS 111-000485-6000494078-REQ-01 keretében benyújtott ajánlatuk értékelése összefüggésében.